
 16.11.2020
 BG
 Официален вестник на Европейския съюз
 L 382/7
 РЕГЛАМЕНТ ЗА ИЗПЪЛНЕНИЕ (ЕС) 2020/1703 НА КОМИСИЯТА
 от 13 ноември 2020 година
 относно установяването на еднакви условия за предаване на динамичните редове за новото регионално разпределение съгласно Регламент (ЕО) No 1059/2003 на Европейския парламент и на Съвета
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1059/2003 на Европейския парламент и на Съвета от 26 май 2003 г. за установяване на обща класификация на териториалните единици за статистически цели (NUTS) (1), и по-специално член 5, параграф 5 от него,
 като има предвид, че:
 (1)
 Регламент (ЕО) No 1059/2003 осигурява нормативната уредба за регионалната класификация, необходима за събирането, съставянето и разпространението на хармонизирана регионална статистика в Съюза.
 (2)
 Комисията измени общата класификация на териториалните единици за статистически цели (NUTS) с Делегиран регламент (ЕС) 2019/1755 на Комисията (2), считано от 1 януари 2021 г.
 (3)
 Мерките, предвидени в настоящия регламент, са в съответствие със становището на Комитета на Европейската статистическа система,
 ПРИЕ НАСТОЯЩИЯ РЕГЛАМЕНТ:
 Член 1
 Държавите членка предават на Комисията (Евростат) динамичните редове за новото регионално разпределение в съответствие с приложението до 1 януари 2023 г.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 13 ноември 2020 година.
 За Комисията
 Председател
 Ursula VON DER LEYEN
 (1) ОВ L 154, 21.6.2003 г., стр. 1.
 (2) Делегиран регламент (ЕС) 2019/1755 на Комисията от 8 август 2019 г. за изменение на приложенията към Регламент (ЕО) No 1059/2003 на Европейския парламент и на Съвета за установяване на обща класификация на териториалните единици за статистически цели (NUTS) (ОВ L 270, 24.10.2019 г., стр. 1).
 ПРИЛОЖЕНИЕ
 Задължителна начална година по статистически области
 Област
 Ниво 2 по NUTS
 Ниво 3 по NUTS
 Селско стопанство
 2016 г.
 Демография — население, раждания на живо дете, умирания
 1990 г. (1)
 1990 г. (2)
 Пазар на труда — заетост, безработица
 2016 г.
 2016 г. (3)
 Образование
 2013 г.
 Околна среда — съоръжения за преработване на отпадъци
 2018 г.
 Здравеопазване – причини за смъртта
 2011 г.
 Здравеопазване — инфраструктура
 1996 г. (4)
 Здравеопазване — пациенти
 2003 г. (5)
 Информационно общество
 2016 г. (6)
 Регионални сметки — сметки на домакинствата по региони
 2000 г.
 Регионални сметки — сметки по отрасли и по региони
 2000 г.
 2000 г.
 Наука и технологии — разходи и персонал за научноизследователска и развойна дейност
 2016 г.
 Туризъм
 2018 г.
 (1) Предаването не е задължително за референтните години от 1990 г. до 2012 г.
 (2) Предаването не е задължително за референтните години от 1990 г. до 2012 г.
 (3) Предаването не е задължително.
 (4) Предаването не е задължително.
 (5) Предаването не е задължително.
 (6) Предаването не е задължително.
 